*Lēmuma projekts*

**Par Cēsu novada domes 2023. gada 22. jūnija saistošo**

**noteikumu Nr.\_\_ “Grozījumi Cēsu novada domes 2022. gada 6. oktobra saistošajos noteikumos Nr. 39 „ Par Cēsu novada pašvaldībai piederošo vai tās nomāto dzīvojamo telpu**

**īres maksas noteikšanu”” apstiprināšanu**

|  |
| --- |
| Ziņo: V. Kalandārovs, Centrālās administrācijas Īpašuma apsaimniekošanas pārvaldes vadītājs |

Cēsu novada dome 2022. gada 6. oktobrī apstiprināja saistošos noteikumus Nr. 39 „ Par Cēsu novada pašvaldībai piederošo vai tās nomāto dzīvojamo telpu īres maksas noteikšanu” (turpmāk - Saistošie noteikumi), kas stājās spēkā ar 2022. gada 25. oktobrī.

Dzīvojamo telpu īres likuma 31. panta pirmajā daļā noteikts, ka pašvaldībai piederošas vai tās nomātas dzīvojamās telpas īres maksas apmēru nosaka pašvaldība, ņemot vērā tās saistošos noteikumus par īres maksas noteikšanu.

Saskaņā ar Publiskas personas finanšu līdzekļu un mantas izšķērdēšanas novēršanas likuma 3. pantu, pašvaldībai jārīkojas ar finanšu līdzekļiem un mantu lietderīgi, tajā skaitā noteikts, ka manta atsavināma un nododama īpašumā vai lietošanā citai personai par iespējami augstāku cenu.

Ņemot vērā finanšu uzskaites datus par iepriekšējo periodu, secināms, ka Saistošos noteikumos noteiktais izīrēto dzīvojamo telpu īres maksas apjoms un ieņēmumi nenodrošina iznomāto dzīvojamo telpu uzturēšanas izdevumu segšanu.

Pamatojoties uz Pašvaldību likuma 44. panta pirmo un otro daļu, Dzīvojamo telpu īres likuma 10. panta otro daļu, 31. panta pirmo daļu, ievērojot Cēsu novada domes Sociālo un veselības jautājumu komitejas 08.06.2023. atzinumu (protokols Nr.9) un Finanšu komitejas 15.06.2023. atzinumu (protokols Nr.\_), Cēsu novada dome, atklāti balsojot ar \_\_\_ balsīm, – par \_\_\_\_, pret \_\_\_\_, atturas\_\_\_\_\_, nolemj:

1. Apstiprināt Cēsu novada domes 2023. gada 22. jūnija saistošos noteikumus Nr.\_\_ “Grozījumi Cēsu novada domes 2022. gada 6. oktobra saistošajos noteikumos Nr. 39 „ Par Cēsu novada pašvaldībai piederošo vai tās nomāto dzīvojamo telpu īres maksas noteikšanu”” saskaņā ar pielikumu.
2. Kontroli par lēmuma izpildi veic Cēsu novada pašvaldības izpilddirektors.

Pielikums

Cēsu novada domes

\_\_.\_\_.2023.lēmumam Nr.\_\_

Apstiprināti

Ar Cēsu novada domes

\_\_.\_\_.2023. lēmumu Nr.\_\_\_

2023. gada \_\_\_. jūnija Nr.\_\_

**Grozījumi Cēsu novada domes 2023. gada 6. oktobra saistošajos noteikumos Nr. 39**

**„ Par Cēsu novada pašvaldībai piederošo vai tās nomāto dzīvojamo telpu**

**īres maksas noteikšanu”**

|  |  |
| --- | --- |
|  | *Izdoti saskaņā ar Dzīvojamo telpu īres likuma*  *31. panta pirmo daļu* |

1. Papildināt Saistošos noteikumus ar 2.3. punktu, izsakot to šādā redakcijā:

“Dzīvojamās telpas, kuras atrodas dzīvojamās mājā Caunas ielā 7, 7A un 8, Saules ielā 23, Ķiršu 4 ielā:

**ĪM= (MKv x K%/ Dzīv.Plat./12),**

|  |  |
| --- | --- |
| **ĪM** | **–** īres maksa par vienu dzīvojamās telpas platības kvadrātmetru mēnesī; |
| **MKv** | – dzīvojamās mājas kadastrālā vērtība saskaņā ar Valsts zemes dienesta datiem; |
| **K%** | – koeficients 9 %; |
|  |  |
|  |  |
| **Dzīv. Plat** | – dzīvojamās telpas kopējā platība kvadrātmetros; |
| **12** | – divpadsmit mēneši. ” |

.

1. Grozīt Saistošo noteikumu 8. punktu: aizstājot vārdus “telpu uzturēšanas maksājuma maksāšanas” ar vārdiem “īres maksas”.
2. Papildināt Saistošos noteikumus ar 101. punktu, izsakot to šādā redakcijā: ”Dzīvojamās telpas īres līgumiem par dzīvojamo telpu, kas atrodas dzīvojamā mājā Caunas ielā 7, 7A un 8, Saules ielā 23, Ķiršu 4 ielā, un, kuri noslēgti uz nenoteiktu laiku, noteikumos noteikto īres maksu piemēro ar 2023. gada 1. augustu.”

Cēsu novada domes priekšsēdētājs /personiskais paraksts/ J.Rozenbergs

Pielikums

Cēsu novada domes

\_\_.\_\_.2023. lēmumam Nr.\_\_

**Grozījumi Cēsu novada domes 2023. gada 6. oktobra saistošajos noteikumos Nr. 39**

**„ Par Cēsu novada pašvaldībai piederošo vai tās nomāto dzīvojamo telpu**

**īres maksas noteikšanu”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķis un nepieciešamības pamatojums | Saskaņā ar Dzīvojamo telpu īres likuma 31. panta pirmo daļu  Cēsu novada domes 2022. gada 6. oktobrī izdeva saistošos noteikumus Nr. 39 „ Par Cēsu novada pašvaldībai piederošo vai tās nomāto dzīvojamo telpu īres maksas noteikšanu”.  Saskaņā ar Publiskas personas finanšu līdzekļu un mantas izšķērdēšanas novēršanas likuma 3. pantu, pašvaldībai jārīkojas ar finanšu līdzekļiem un mantu lietderīgi, tajā skaitā noteikts, ka manta atsavināma un nododama īpašumā vai lietošanā citai personai par iespējami augstāku cenu.  Ņemot vērā finanšu uzskaites datus par iepriekšējo periodu, secināms, ka šobrīd spēkā esošo 2023. gada 6. oktobra saistošajos noteikumos Nr. 39  „ Par Cēsu novada pašvaldībai piederošo vai tās nomāto dzīvojamo telpu īres maksas noteikšanu” noteiktais izīrēto dzīvojamo telpu īres maksas apjoms un ieņēmumi nenodrošina iznomāto dzīvojamo telpu uzturēšanas izdevumu segšanu.  Veicot grozījumus saistošajos noteikumos, pašvaldība ievēros likumā noteiktās prasības un iegūs papildu finanšu līdzekļus uzlabojot dzīvojamo telpu tehnisko stāvokli.  Saistošo noteikumu 8. punktā ir nepieciešams veikt precizējumu, jo tas noteic kārtību, kādā īrnieki, var lūgt atbrīvojumu 7.punktā noteikto īres maksas samazinājumu. |
| 2. Fiskālā ietekme uz pašvaldības budžetu | Nosakot īres maksu, kas atbilst izdevumiem par dzīvojamās telpas lietošanu, plānoti ienākumi pašvaldības budžetā, jo īres maksa būs augstāka par līdz šim noteikto, līdz ar ko, no saņemtās īres maksas tiks kompensēti pašvaldības finanšu ieguldījumi dzīvojamo ēku un telpu remontā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi veicinās pašvaldības dzīvojamā fonda sakārtošanu, uzlabošanu, kas kopumā pozitīvi ietekmēs vidi. |
| 4. Ietekme uz administratīvajām procedūrām un to izmaksām | Esošo īrnieku brīdināšanu par īres maksas noteikšanu, jaunās īres līgumu redakcijas izstrāde un noslēgšana. |
| 5. Ietekme uz pašvaldības funkcijām un cilvēkresursiem | Nav |
| 6. Informācija par izpildes nodrošināšanu | Noteikumu izpildi nodrošinās Cēsu novada pašvaldības Īpašumu apsaimniekošanas pārvalde un Cēsu novada pašvaldības apvienību pārvaldes. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Pašvaldībai piederošie dzīvokļi prasa kapitālieguldījumus, lai uzlabotu to stāvokli. Vairākus dzīvokļus sliktā tehniskā stāvokļa dēļ nav iespējams izīrēt personām.  Ieguldot dzīvokļu remontā finanšu līdzekļus, iespējams panākt, ka dzīvokļi tiek izīrēti. Pieņemot šos saistošo noteikumu grozījumus, ārējā normatīvā akta formā tiks izpildīts likumā minētais pienākums pašvaldībai noteikt īres maksas apmēru. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešās daļas regulējumam, saistošo noteikumu projekts un tam pievienotais paskaidrojuma raksts tika ievietots pašvaldības mājaslapā www.cesis.lv sadaļā Pašvaldība/Normatīvie akti/Saistošo noteikumu projekti sabiedrības viedokļa noskaidrošanai. Apspriešanas laikā no 17.05.2023 līdz 09.06.2023., priekšlikumi par saistošo noteikumu projektu \_\_\_\_\_\_\_ saņemti |